કેનાલોની સફાઇ, મરામત માટે નર્મદા વિભાગને ગ્રાન્ટ ફાળવવામાં આવે છે પણ ભ્રષ્ટાચારમાં ડૂબેલા નર્મદાના અધિકારીઓ કાગળ પર બતાવીને સરકારી નાણાંનો દુર્વ્યય કરી રહ્યા છે. એક બાજુ ખેડૂતો મહામુલા પાક બચાવવા અને પશુઓ માટે ઘાસચારા માટે પાણીના એક-એક ટીંપા માટે પરસેવો પાડી જાત મહેનત કરી રહ્યા છે. ત્યારે સત્વરે કેનાલોમાં પાણી છોડાય તેવું ખેડૂતો ઇચ્છી રહ્યા છે. કેનાલોની ખેડૂતો દ્વારા સફાઈ કરવાની બાબતને લઇ આ અંગે સરકારના જવાબદાર વિભાગ દ્વારા તપાસ કરાય તેવી માંગ છે.